**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 13.07.2025, ora 08.00 – 14.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 14.07.2025, ora 07.00**

**RÂURI**

**Debitele au fost, în general, în scădere,** exceptând râurile din bazinele hidrografice: Vedea, Bârlad, bazinele mijlocii și inferioare ale Jiului, Argeșului, Ialomiței, bazinul inferior al Oltului, râurile din Dobrogea, afluenții Prutului și cursul mijlociu și inferior al acestuia, unde au fost staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mici (sub 30%) pe râurile din bazinele hidrografice: Iza, Crișul Alb, Târnava Mare, Moravița, Rm. Sărat, Suceava, Bârlad, bazinele superioare ale Crasnei și Timișului, bazinele mijlocii și inferioare ale Buzăului și Putnei, pe afluenții Prutului, pe unii afluenți din bazinele Mureșului, Jiului, Oltului, Argeşului, Ialomiței şi pe unii afluenți din bazinul superior al Vedei.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere,** exceptând râurile din bazinele hidrografice: Bârzava, Moravița, Caraș, Nera, Cerna, Vedea, Bârlad, Prut, bazinele mijlocii și inferioare ale Jiului, Argeșului, Ialomiței, bazinul inferior al Oltului și pe cele din Dobrogea, unde vor fi staționare.

Sunt posibile scurgeri pe versanți, torenți, pâraie și formare de viituri rapide pe unele râuri mici din zonele de deal și munte, cu o probabilitate mai mare în centrul țării și nordul Moldovei, datorită precipitațiilor sub formă de aversă, mai însemnate cantitativ, prognozate.

Nivelurile pe râuri la stațiile hidrometrice se situează sub **COTELE DE ATENȚIE**.

**DUNĂRE**

Debitul la intrarea în țară (secțiunea Baziaș) în intervalul 10 - 11.07.2025 a fost în creștere, la valoarea de 2600 m3/s, sub media multianuală a lunii iulie (5350 m3/s).

În aval de Porțile de Fier debitele au fost în creștere pe sectorul Gruia - Oltenița, relativ staționare pe sectorul Călărași – Cernavodă și în scădere pe sectorul Hârșova - Tulcea.

Debitul la intrarea în țară (secțiunea Baziaș) va fi în creștere (3000 m3/s).

În aval de Porțile de Fier debitele vor fi în creștere pe sectorul Gruia – Brăila şi relativ staționare pe sectorul Galați - Tulcea.

**2.** **Situația meteorologică în intervalul 13.07.2025, ora 09.00 – 14.07.2025, ora 06.00**

**ÎN ŢARĂ**

**Administraţia Naţională de Meteorologie (A.N.M.)** a emis în data de 13.07.2025, la ora 10:00, Atenționarea Meteorologică nr. 88, vizând, caniculă și disconfort termic, conform căreia:

- **MESAJ 1: COD GALBEN** valabil pentru intervalul 13 iulie, ora 10 – 13 iulie, ora 21, în județele Dolj, Olt, Teleorman, Giurgiu, Călărași, Ilfov, precum și în municipiul București, va fi caniculă și disconfort termic în creștere. Indicele temperatură-umezeală (ITU) se va apropia pe alocuri de pragul critic de 80 de unități. Temperaturile maxime vor fi de 35...36 de grade.

**MESAJ 2: COD GALBEN** valabil pentru intervalul 14 iulie, ora 10 – 14 iulie, ora 21, valul de căldură se va manifesta în vestul și în sudul Olteniei, în jumătatea de sud a Munteniei, precum și în sudul Dobrogei continentale, unde va fi caniculă și disconfort termic ridicat. Indicele temperatură-umezeală (ITU) va depăși ușor pragul critic de 80 de unități. Temperaturile maxime vor fi de 35...38 de grade.

Notă: Valul de căldură va persista până la mijlocul săptămânii, în regiunile sudice.

Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- *Călărași, Dolj, Giurgiu, Ilfov, Olt, Teleorman și Municipiul București* (7 prefecturi), MESAJ 1, COD GALBEN;

- *Constanța, Călărași, Dolj, Giurgiu, Ialomița, Ilfov, Mehedinți, Olt, Teleorman și Municipiul București* ( 10 prefecturi ), MESAJ 2, COD GALBEN.

**Vremea a continuat să se încălzească,** astfel încât a devenit călduroasă în cea mai mare parte a țării, iar în sud caniculară. Indicele temperatură-umezeală (ITU) s-a apropiat și izolat a depășit ușor pragul critic de 80 de unități în sudul Olteniei și în centrul Munteniei. Cerul a avut unele înnorări după-amiaza la munte, spre seară și în nord și centru, iar noaptea în vest și nord-vest, dar în rest a fost mai mult senin. Pe alocuri au fost averse slabe în zona Munților Apuseni și în Transilvania, iar în a doua parte a intervalului în Banat, Crișana și Maramureș. Vântul a suflat slab și moderat, cu ușoare intensificări pe creste. Temperaturile maxime s-au situat între 27 de grade la Joseni și Ocna Șugatag și 37 de grade la Zimnicea și Bechet, iar la ora 06 se înregistrau valori termice cuprinse între 8 grade la Miercurea Ciuc și 26 de grade la Oravița. Spre dimineață s-a format ceață pe areale mici în estul Transilvaniei.

*Observație: de ieri dimineață de la ora 6 a fost emis 1 mesaj de atenționare cod galben de către SRPV Cluj.*

**LA BUCUREŞTI**

**Vremea a fost frumoasă,** dar a devenit caniculară la amiază. Disconfortul termic a fost ridicat, iar indicele temperatură-umezeală (ITU) s-a apropiat de pragul critic de 80 de unități în centrul orașului. Cerul a fost variabil ziua și senin noaptea, iar vântul a suflat slab și moderat. Temperatura maximă a fost de 35 de grade, iar la ora 06 se înregistrau 14 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 14.07.2025, ora 09.00 – 15.07.2025, ora 09.00**

**ÎN ŢARĂ**

**Vremea va fi călduroasă în majoritatea zonelor,** caniculară în sudul și izolat în vestul țării, regiuni unde local și indicele temperatură-umezeală (ITU) va atinge și depăși pragul critic de 80 de unități, iar disconfortul termic va fi ridicat. Cerul va fi variabil, cu înnorări temporar accentuate, averse și descărcări electrice mai ales după-amiaza și seara, în zonele montane și submontane, pe arii restrânse în nord și centru și cu totul izolat în est. Ploile vor avea și caracter torențial, pe suprafețe mici se vor acumula cantități de apă de peste 15...20 l/mp și va cădea grindină.

Vântul va sufla slab și moderat, cu intensificări și posibil vijelii (50...70 km/h) în timpul ploilor. Temperaturile maxime vor fi cuprinse în general între 28 și 38 de grade, iar cele minime se vor încadra între 14 și 23 de grade, mai coborâte în estul Transilvaniei spre 10 grade.

**LA BUCUREŞTI**

**Va fi caniculă,** disconfortul termic ridicat, iar indicele temperatură-umezeală (ITU) va depăși ușor pragul critic de 80 de unități. Temperatura maximă va fi de 37...38 de grade, iar cea minimă de 18...21 de grade. Cerul va fi variabil, mai mult senin noaptea. Vântul va sufla slab până la moderat.

1. ***CALITATEA APELOR***

**Administrația Națională „Apele Române**”, prin Apele Române Mureș monitorizează permanent situația determinată de **depășirea valorilor admise de cloruri în apa râului Târnava Mică**. ***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

**Râul Corund:** Concentrația clorurilor, pe probele de apă prelevate în amonte confluență cu r.Tva Mică, în data de 13.07 ora 06:00 a scăzut cu 381 mg/l față de valoarea înregistrată în data de 12.07. ora 06:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 3140 μS/cm și 23100 μS/cm.

**Calitatea râului Târnava Mică** este, în continuare, influențată de aportul r. Corund, variația fiind pulsatorie. În data de 13.07.2025 ora 06:00, în secțiunea Târnăveni priză, concentrația clorurilor a crescut cu 50 mg/l față de valoarea înregistrată în data de 12.07 ora 06:00. Conform măsurătorilor cu frecvență orară, in -situ, în ultimele 24 ore, conductivitatea în secțiunea Tva Mică aval loc Praid, a variat între 1093 μS/cm și 2830 μS/cm.

**Râul Târnava Mare- secțiunea Mihalț:** Conform analizelor efectuate pe probele de apă prelevate, realizate în intervalul 12.07 ora 06:00 și 13.07 ora 06:00, concentrația clorurilor a scăzut cu 24mg/l. Conform măsurătorilor cu frecvență orară, in situ, în ultimele 24 ore, conductivitatea a variat între 1084 μS/cm și 1186 μS/cm.

**Râul Mureș:** Conform analizelor efectuate pe probele de apă prelevate, realizate în intervalul 12.07 ora 06:00 și 13.07 ora 06:00, la indicatorul cloruri, pe râul Mureș se menține variația pulsatorie. În data de 13.07.2025 ora 06:00, în secțiunea Nădlac, concentrația clorurilor a crescut cu 7,8 mg/l, față de valoarea înregistrată în data de 12.07. ora 06:00. Conform măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 513 μS/cm și 549 μS/cm.

Apele Române Mureș intensifică prelevarea de probe în zonele afectate și va extinde monitorizarea, dacă va fi necesar, până la revenirea parametrilor la valori normale.

III. ***CALITATEA MEDIULUI***

1. **În domeniul aerului**

***IGSU*** *informeaza telefonic despre un* ***incendiu in desfășurare izbucnit in loc. Jebel,*** *jud. Timis, orele 20:00 în, 13.07.2025, care* ***afectează o hala de reciclare mase plastice, incendiul se manifesta generalizat pe 1700 mp****. A fost transmis un mesaj Ro-Alert pentru populație din zona sa evite deplasările. Acționează la fata locului 9 autospeciale cu apa și spuma si 1 cisterna.*

***Agenţia Naţională pentru Mediu și Arii Protejate*** informează că, informează că, din rezultatele analizelor efectuate în data de: 10.07.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului și vegetației**

***ANMAP jud Dâmbovița,*** *a notificat telefonic la ora 16:50, 13.07.2025, existenta unui* ***incendiu în desfășurare, în localitatea Cuparu, jud. Dâmbovița. Arde o cantitate de aprox. 200 kg deşeuri menajere depozitate necorespunzător împreună cu vegetație uscată pe o suprafață de aprox. 1000 mp****. Se lucrează la stingerea focarului.*

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5.Restricții la captările de apă centralizate**

**Notă: ABA Dobrogea Litoral informează că în conformitate cu prevederile *Planului de restricții și folosire a apelor în perioadele deficitare, pentru B.H. Dunăre 2021-2025,* se aduc la cunoștință următoarele:**

* Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere în următoarea perioadă, va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025*.
* În data de 23.06.2025 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un *debit de 892 mc/s*, respectiv un *nivel = -16 cm;* Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:
* debitul de atenție/avertizare Qat = 859.536 mc/s;
* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina, precum și tendința de scădere pentru următoarea perioadă, se vor aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025*;

* În data de 25.06.2025 nivelul Dunării, respectiv debitul, a atins valoarea de atenționare/avertizare astfel: în Secțiunea PH Tulcea Mm 32 s-a înregistrat un *nivel de 87 cm*, respectiv un debit de 744 *mc/s;*
* În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Tulcea – Partizani - Maliuc – Crișan - Sulina, respectiv:
* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
* Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025;
* În acest sens, se instituie aplicarea treptelor 1, 2 și 3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:
* în scop potabil: S.A.A.C. Dăeni, Comuna Smârdan;
* irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin;
* piscicultură: S.C. Piscicola Măcin (Am. Turcoaia).
* În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Nufăru – Mahmudia – Murighiol - Sfântu Gheorghe, respectiv:
* în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
* irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
* În data de 07.07.2025 în Secțiunea Cernavodă s-a înregistrat un *debit de 333 mc/s*, respectiv un *nivel = -143 cm;*

Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

* debitul de atenție/avertizare Qat = 859.536 mc/s;
* debitul necesar pentru satisfacerea cerințelor cantitative QN = 716.28 mc/s;
* debitul necesar pentru îndeplinirea condițiilor de calitate QNPCA = 324 mc/s;
* În acest sens, se va aplica treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:
  + în scop potabil: S.C. R.A.J.A. S.A. Constanța – Sursa de apă potabilă Cernavodă;
  + transport: C.N. A.C.N. Agigea cu alimentare apă din Dunăre;
  + industrie: S.C. Sârme și Cabluri S.A. Hârșova;
  + irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie
  + piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni .

-piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

**ABA Argeș Vedea** informează că începând cu data de 15 iunie 2025, urmare a scăderii accentuate a nivelului în lacul de acumulare Văcărești – r. Dâmboviţa, s-a dispus oprirea centralei hidroelectrice și deschiderea vanei plane priză capitală pentru evacuarea unui debit de 4,5 mc/s. În secțiunea NH Brezoaele, debitul necesar funcționării Stației de tratare Arcuda este suplimentat cu 0,3 mc/s prin derivația Micea Vodă (Ilfov – Dâmbovița).

Sunt retrase din exploatare pentru reparații:

- Stavila nr.2 – Baraj Pitești – r. Argeș;

- Vana segment nr. 3 – Baraj Mihăilești – r. Argeș;

- Clapet nr. 1 + Vana priză capitală nr.1 - Baraj Văcăreşti - r. Dâmboviţa.

**DIRECȚIA COMUNICARE ȘI DIGITALIZARE**